Aber sigs wes well: Solang mä weiss, as dr Lift nüd fart, ischs ja halb so schlimm. Blöder ischs, wä mä underwägs schtegge pliibt. Und gnau daas isch vor vilne Jahr äm Scheffredaggter Trümpy passiert, woner ds Bärn ä Koleeg i sim Büro hätt welle gu psueche. Und natüürli hätt er dä drüber prichtet, waser erläbt hätt, und ich wett Ine gääre ächlä druus zitiere. Aber wiler uf Schrifttüütsch gschribe hätt, mosi halt für daas Mal dr Mundart-Teil vu mim Eggli ächlä reduziere  - aber ich probiere glich ächlä mee Glarnertüütsch z bruuche, as mes hütt i dr Gfätterlischuel macht.